## APSTIPRINĀTS

ar Jelgavas novada domes

2018. gada 31.oktobra lēmumu

(sēdes protokola Nr.15, 22.§)

**Jelgavas nOvada**

**biedrību un nodibinājumu atbalsta programmas nolikums**

1. **Vispārīgie JAUTĀJUMI**
	1. Nolikums nosaka Jelgavas novada biedrību un nodibinājumu atbalsta programmas mērķi, uzdevumus, programmas finansējuma fonda piešķiršanas nosacījumus.
2. **Jelgavas Novada biedrību un nodibinājumu atbalsta programma**
	1. Jelgavas novada biedrību un nodibinājumu atbalsta programmas (turpmāk - Programma) mērķis ir sekmēt iedzīvotāju aktivitāti un iesaistīšanos Jelgavas novada attīstības un sociālo problēmu risināšanā, veicināt labdarības tradīcijas un sadarbību starp Jelgavas novada pašvaldību (turpmāk - pašvaldība) un biedrībām un nodibinājumiem (turpmāk - organizācijas), kas darbojas Jelgavas novada teritorijā.

Programmas uzdevumi ir:

* 1. sekmēt brīvprātīgās iniciatīvas Jelgavas novada administratīvajā teritorijā un veicināt organizāciju sadarbību ar pašvaldību;
	2. veicināt demokrātisku sabiedrības pārvaldes formu paplašināšanu;
	3. veicināt un atbalstīt organizāciju izveidi un darbību, rosināt indivīdu iesaisti organizāciju darbā;
	4. iespēju robežās finansiāli atbalstīt organizāciju mērķprogrammu (izņemot politisku programmu) realizāciju;
	5. veicināt sadarbību starp pašvaldību, privāto sektoru un organizācijām Jelgavas novadā;
	6. sekmēt pašvaldības informatīvo atvērtību, veicinot uzticības atmosfēru pašvaldības attiecībās ar sabiedrību.
1. Programmas finansējuma fonda (turpmāk - Fonds) līdzekļus katram konkrētam budžeta gadam apstiprina Jelgavas novada Dome (turpmāk – Dome).
2. Fonda līdzekļu piešķiršanai organizāciju atbalstam tiek organizēts atklāts projektu pieteikumu konkurss (turpmāk - Konkurss), izsludinot to vietējos masu medijos, kā arī Jelgavas novada interneta portālā www.jelgavasnovads.lv. Konkursu izsludina pēc saistošo noteikumu “Par Jelgavas novada pašvaldības budžetu kārtējam gadam” apstiprināšanas. Atbalsta programmas finansējums ir atvērts līdz brīdim, kamēr ir pieejams Programmas finansējums.
3. Fonda līdzekļu pretendents var būt tikai juridiska persona - jebkura LR normatīvajos aktos noteiktā kārtībā reģistrēta organizācija, kuras juridiskā adrese ir Jelgavas novads, vai Latvijā reģistrētās nevalstiskās organizācijas, kuras darbojas un kurām ir pārstāvniecības Jelgavas novada administratīvajā teritorijā.
4. Fonda līdzekļus piešķir:
	1. projektiem, kuri paredz sabiedriski nozīmīgu programmu, projektu un pasākumu realizāciju Jelgavas novadā;
	2. projektiem, kuri piesaista ievērojamus vietējos resursus un brīvprātīgo darbu sabiedriski nozīmīgos projektos;
	3. sabiedrisku objektu būvdarbiem, remontam, remonta materiālu un pamatlīdzekļu iegādei (telpas, aprīkojums, biroja mēbeles) organizāciju darbības nodrošināšanai, ja tās veic sociāli nozīmīgas funkcijas;
	4. sociālu programmu īstenošanai;
	5. pašvaldības funkciju īstenošanai, ja tās deleģētas organizācijām;
	6. administratīvajiem izdevumiem, kas nepieciešami organizāciju darbības nodrošināšanai mērķprogrammu īstenošanai, izņemot organizāciju darbinieku atalgojumam.
5. Projekts var būt lielāka projekta sastāvdaļa (līdzfinansējums lielāka finansējuma piesaistei), izņemot tos projektus, kuriem līdzfinansējumu piešķir saskaņā ar 2018.gada 27.jūnija Jelgavas novada pašvaldības kārtību „Kārtība, kādā tiek piešķirts pašvaldības līdzfinansējums vai priekšfinansējums Eiropas Savienības un citu fondu finansētiem projektiem”.
6. Fonda līdzekļus nepiešķir:
	1. nekustamā īpašuma iegādei;
	2. organizāciju darbinieku atalgojumam;
	3. pasākumiem, kurus saskaņā ar nolikumiem, finansiāli atbalsta citas Jelgavas novada pašvaldības izveidotas programmas;
	4. vairāk nekā diviem piešķīrumiem vienam pretendentam budžeta gadā;
	5. pretendentiem, kuri projektu pieteikumos nav paredzējuši iesniedzēja ieguldījumu vai pašfinansējumu, vai līdzfinansējumu.
7. **Jelgavas novada biedrību un nodibinājumu atbalsta programmas pieteikumu izvērtēšanas kārtība**
8. Konkursam iesniegtos projektu pieteikumus izvērtē Jelgavas novada pašvaldības attiecīgās jomas iestāde vai struktūrvienība.
9. Projekts, kas ir saņēmis pozitīvu vērtējumu, tiek virzīts izskatīšanai un finansējuma apstiprināšanai Budžeta komisijas sēdē un lēmuma pieņemšanai Domes sēdē.
10. **finanŠu piešķīrumu izmaksas kārtība un atskaites**
11. Pašvaldība slēdz līgumus ar apstiprināto projektu iesniedzējiem, nodrošina piešķīrumu izmaksas.
12. Piešķīruma saņēmēji viena mēneša laikā pēc projekta pabeigšanas iesniedz pašvaldībai rakstisku finansējuma izlietojuma atskaiti vienošanās noteiktajā kārtībā Centrālajā administrācijā vai elektroniski uz domes e-pastu dome@jelgavasnovads.lv.
13. Pašvaldībai ir tiesības pārbaudīt piešķirto līdzekļu izlietošanu jebkurā projekta
realizācijas posmā, kā arī prasīt atlīdzināt visus zaudējumus, kuri pašvaldībai radušies piešķīruma saņēmēja darbības vai bezdarbības dēļ.
14. Piešķīruma saņēmēji atmaksā pašvaldības piešķirto finansējumu šādos gadījumos:

14.1. ja atbalsta pretendents ir realizējis projektu neatbilstoši mērķim, plānotajām aktivitātēm, vai netiek īstenots finansējuma pieprasījumā atrunātais sadarbības modelis ar pašvaldību.

14.2. ja atbalsta pretendents ir sniedzis nepatiesas ziņas par sevi un/vai projektu.

14.3. ja attaisnojošie dokumenti neatbilst likumdošanā noteiktajām prasībām.

Jelgavas novada domes priekšsēdētājs Z.Caune